TVD วิ่งฉิว5% นิวไฮรอบ 1 เดือน รับผลงานไตรมาส 3/61 พลิกกำไร-แจกปันผล 0.05บ. XD 27 พ.ย.นี้
TVD วิ่งฉิว5% นิวไฮรอบ 1 เดือน รับผลงานไตรมาส 3/61 พลิกกำไร-แจกปันผล 0.05บ. XD 27 พ.ย.นี้ โดย ณ เวลา 16.21 น. ราคาอยู่ที่ระดับ 1.61 บาท เพิ่มขึ้น 0.08 บาท หรือ 5.23% สูงสุดที่ระดับ 1.70 บาท ต่ำสุดที่ระดับ 1.59 บาท ด้วยมูลค่าซื้อขาย 15.95 ล้านบาท
14 พ.ย. 2561

ผู้สื่อข่าวรายงานว่า ราคาหุ้นบริษัท ทีวี ไดเร็ค จำกัด (มหาชน) หรือ TVD ล่าสุด ณ เวลา 16.21 น. อยู่ที่ระดับ 1.61 บาท เพิ่มขึ้น 0.08 บาท หรือ 5.23% สูงสุดที่ระดับ 1.70 บาท ต่ำสุดที่ระดับ 1.59 บาท ด้วยมูลค่าซื้อขาย 15.95 ล้านบาท

ทั้งนี้ ราคาหุ้นปรับตัวเพิ่มขึ้นทำจุดสูงสุดในรอบ 1 เดือน นับตั้งแต่ราคาหุ้นอยู่ที่ระดับ 1.65 บาท เมื่อวันที่ 5 ต.ค.61
โดยราคาหุ้น TVD ปรับตัวเพิ่มขึ้นภายหลังจากบริษัทฯ รายงานผลการดำเนินงานไตรมาส 3/61 (รวมบริษัทย่อย) สิ้นสุดวันที่ 30 ก.ย.61 พลิกมีกำไรสุทธิ 34 ล้านบาท จากช่วงเดียวกันเมื่อปีก่อนมีผลขาดทุน 28.81 ล้านบาท 
อีกทั้ง TVD ยังประกาศจ่ายปันผลงวดดำเนินงานวันที่ 1 ม.ค. 2561 ถึงวันที่ 30 ก.ย. 2561 เป็นเงินสด 0.05 บาทต่อหุ้น กำหนดขึ้นเครื่องหมาย XD วันที่ 27 พ.ย.2561 และจ่ายเงินปันผลในวันที่ 12 ธ.ค.2561